recursal/SuperWikiNEXT-32B huggingface dataset:
**Ֆրանկի և Հերցի փորձը,** փորձ, որը հանդիսանում է ատոմի ներքին էներգիայի դիսկրետության ապացույց: Կատարվել է 1913 թվականին Ջեյմս Ֆրանկի և Գուստավ Հերցի կողմից:

Նկարում ցուցադրված է փորձի սխեման: *K* կաթոդին և *C*1 էլեկտրավակուումային խողովակին, որը լցված է սնդիկի (Hg) գոլորշիներով, տրվում է պոտենցիալների *V* տարբերություն, ինչի հետևանքով էլեկտրոնները արագանում են և նկատվում է վոլտ-ամպերային բնութագիր: *C*2 ցանցին և *А* անոդին տրվում է կասեցնող պոտենցիալների տարբերություն: I տիրույթում արագացված էլեկտրոնները բախվում են սնդիկի ատոմների հետ II տիրույթում:

Հոսանքի ուժի կախվածությունը լարումից: Երևացող էքստրեմումները համապատասխանում են ատոմների իոնիզացիայի էներգիայինԵթե էլեկտրոնի էներգիան բախումից հետո դեռ բավականաչափ մեծ է, որպեսզի հաղթահարի կասեցնող III տիրույթի պոտենցիալների տարբերությունը, ապա նա կհասնի անոդին: Հետևաբար Г ամպերաչափի ցուցմունքը կախված է բախման հետևանքով էլեկտրոնի կորցրած էնրգիայից:

Փորձում ուսումնասիրվում էր *I* հոսանքի ուժի աճը, երբ արագացնող լարումը մեծացնում ենք մինչև 4.9 Վ: Այսինքն էլեկտրոնները, որոնք ունեն *Е* < 4,9 էՎ էներգիա, առաձգական բախվում են սնդիկի ատոմներին և ատոմների էներգիան չի փոխվում: Երբ *V* = 4,9 Վ (նաև 9.8 Վ, 14.7 Վ արժեքների դեպքում) հոսանքի ուժի կտրուկ անկում է նկատվում: Սրանից կարելի է ենթադրել, որ լարման տվյալ արժեքների դեպքում ատոմենրի հետ բախումը ոչ առաձգական է, այսինքն էլեկտոնի էներգիան բավարար է սնդիկի ատոմին գրգռելու համար: 4.9 էՎ-ին պատիկ էներգիաների դեպքում էլեկտրոնները կարող են ոչ առաձգականորեն բախվել ատոմների հետ մի քանի անգամ:

Այսպիսով, Ֆրանկի և Հերցի փորձը ցույց տվեց, որ ատոմի կողմից կլանված էներգիայի սպեկտրը ընդհատ է: Նվազագույն քանակը (էլեկտրամագնիսկան դաշտի քվանտ), որը կարող է սնդիկի ատոմը կլանել հավասար է 4.9 էՎ.-ի: Սնդիկի ատոմի ճառագայթած ալիքի երկարության λ = 253,7 նմ արժեքը երբ *V* > 4,9 Վ, համապատասխանում էր Բորի երկրորդ կանխադրույթով ստացվող ալիքի երկարությանը՝

{\displaystyle E\_{1}-E\_{0}={\frac {hc}{\lambda }}}, որտեղ *E*0-ն և *E*1-ն, համապատասխանաբար, հիմնական ու գրգռված վիճակների էներգիաներն են: Ֆրանկի և Հերցի փորձում *E*0 — *E*1 = 4,9 էՎ:
Արթուր Կոմպտոնը 1922-1923 թվականներին, կրկնելով Ֆրանկի ու Հերցի փորձը, հայտնաբերեց, որ *V* > 4,9 Վ դեպքում սնդիկի գոլորշիները արձակում են լույս ν = Δ*E/h* հաճախությամբ, որտեղ Δ*E* = 4,9 էՎ, իսկ *h*-ը Պլանկի հաստատունն է:

Այսպիսով, էլեկտրոնների հարվածի հետևանքով գրգռված սնդիկի ատոմը արձակում է 4.9 էՎ էներգիայով ֆոտոն և վերադառնում հիմնական վիճակ: 1925 թվականին Ֆրանկն ու Հերցը ստացել են Նոբելյան մրցանակ ատոմի և էլեկտրոնի բախման բացահայտման համար:

Տես նաև
-------

* Բորի մոդել
* Բորի կանխադրույթներ

Արտաքին հղումներ
----------------

* Ֆրանկ-Հերցի փորձ հոդվածը ՀՍՀ-ում
* Ֆրանկի և Հերցի փորձի ցուցադրություն
* Ֆրանկի ու Հերցի փորձի արդի գրականության ցանկ Archived 2010-09-26 at the Wayback Machine.
Օսլոյում Ֆրանսիայի դեսպանատունը:
Նորվեգիայի դեսպանի նստավայրը Փարիզում:
**Ֆրանս-նորվեգական հարաբերությունները** արտաքին հարաբերություններ են Ֆրանսիայի և Նորվեգիայի միջև։

Երկու երկրներն էլ դիվանագիտական հարաբերություններ են հաստատել 1905 թվականին՝ Նորվեգիայի անկախությունից հետո։ Ֆրանսիան ունի իր դեսպանատունը Օսլոյում։ Նորվեգիան դեսպանատուն ունի Փարիզում։

Երկու երկրներն էլ հանդիսանում են ՆԱՏՕ-ի, Եվրոպայի Խորհրդի լիիրավ անդամ։ Կան մոտ 2000 նորվեգացիներ, ովքեր ապրում են Ֆրանսիայում և շուրջ 3,571 ֆրանսիացիներ, ովքեր ապրում են Նորվեգիայում։

Երկու պետություններ էլ տարածքային պահանջներ ունեն Անտարկտիդայից, բայցևայնպես փոխադարձաբար ճանաչում են այդ։

Կրթություն
----------

Նորվեգիայում կա ֆրանսիական երկու միջազգային դպրոց։

Արտաքին հղումներ
----------------

* Ambassade de Norvège en France Archived 2016-11-05 at the Wayback Machine.
* Ambassade de France en Norvège
* Liste des consulats honoraires norvégiens en France Archived 2013-07-25 at the Wayback Machine.

Ծանոթագրություններ
------------------

1. ↑  Statistics Norway
**Ֆրից** **Գլարներ** (անգլ.՝ Fritz Glarner, հուլիսի 20, 1899(1899-07-20)[…], Ցյուրիխ, Շվեյցարիա - սեպտեմբերի 18, 1972(1972-09-18)[…], Լոկարնո, Տիչինո, Շվեյցարիա), շվեյցարացի և ամերիկացի աբստրակցիոնիստ նկարիչ (20-րդ դարի կեսերին):

Կյանք և ստեղծագործություն
-------------------------

Ապագա աբստրակցիոնիստի մանկությունը, չհաշված կարճ ժամանակ Շարտրում և Փարիզում մնալը, անց է կացել Իտալիայի Նեապոլ քաղաքում: Այստեղ էլ՝ Նեապոլի գեղարվեստի ակադեմիայում (անգլ.՝ Accademia di Belle Arti di Napoli), 1914—1920 թվականներին նա ստացել է նախնական կրթություն: 1923 թվականին նա ապրել է Փարիզում, սովորել է Կոլարոսի ակադեմիայում: Գլարները հանդիպել է գեղարվեստական ավանգարդի բազմաթիվ ներկայացուցիչների, բայց այդ ժամանակ նա ամբողջովին պոստիմպրեսիոնիզմի ազդեցության տակ էր, մասնավորապես՝ Պոլ Սեզանի, ինչն էլ արտացոլվել է նրա՝ այդ շրջանի կտավներում (կտրուկ, սուր ձևեր՝ աստիճաններ, սեղաններ, նկարակալներ):

Ֆրից Գլարների առաջին անհատական ցուցահանդեսը տեղի է ունեցել 1926 թվականին Փարիզում:

1936 թվականին՝ Ցյուրիխում մեկ տարի մնալուց հետո, Գլարները գաղթել է Ամերիկայի Միացյալ Նահանգներ և բնակություն հաստատել Նյու Յորքում:

Իր ապագա գեղարվեստական զարգացման մեջ Գլարները պարտական է Պիտ Մոնդրիանի տեսությանը: Նրանք ծանոթացել էին Նյու Յորքում Մոնդրիանի կյանքի վերջին երկու տարիներին (1942-1944):

1944 թվականից Գլարները հանդիսացել է Ամերիկայի աբստրակտ նկարիչների ասոցիացիայի անդամ (անգլ.՝ American Abstract Artists), մասնակցել է Ժոզեֆ Ալբերսի և Բուրգոն Դիլլերի համատեղ ցուցահանդեսներին:

Հավաքածուներ
------------

* Մետրոպոլիտեն թանգարան (Նյու Յորք)
* Ամերիկյան արվեստի Ուիթնի թանգարան, Նյու Յորք

Գրականություն
-------------

* *Werner Haftmann* Painting in the Twentieth Century. — New York: Praeger Publishers, Inc. 1965. — Т. 2. — С. plate 389 (fig. 971); 341. — 443 с. — ISBN 0275887308

Ծանոթագրություններ
------------------

1. 1 2 3 4  Fritz Glarner (նիդերլ.)
2. 1 2  Kunstindeks Danmark (դան.)
3. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
4. 1 2 3 4  *Deutsche Nationalbibliothek* Record #118539663 // Gemeinsame Normdatei (գերմ.) — 2012—2016.
5. 1 2  Fritz Glarner — 2006.
6. 1 2  Fritz Glarner — OUP, 2006. — ISBN 978-0-19-977378-7
7. 1 2  SIKART — 2006.
8. ↑  Ժամանակակից արվեստի թանգարանի առցանց հավաքածու
9. ↑

Արտաքին հղումներ
----------------

* Фриц Гларнер

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրոքհաուս · Մեծ նորվեգական · Շվեյցարական կենսագրական |
|  |
| 

|  Չափորոշչային վերահսկողություն |
| --- |
|  |
| BNF: 149748199, 11944737x · CONOR: 250028899 · GND: 118539663 · ISNI: 0000000066631981 · LCCN: n83031468 · NTA: 075210398 · SUDOC: 027395995 · VIAF: 3308149108452068780004 · ULAN: 500026961 · WorldCat VIAF: 3308149108452068780004 |

 |

 |
**Տիլզիտի փոստատան շենք** (ռուս.՝ Здание тильзитского почтамта ), պատմական շենք Ռուսաստանի Կալինինգրադի մարզի Սովետսկ քաղաքի հետիոտնային Հաղթանակի փողոցում, որտեղ գտնվում է Ռուսաստանի փոստային բաժանմունքը։ Շենքն ընդգրկված է Տիլզիտի ճարտարապետական հիմնական հուշարձանների ցանկում։ Տիլզիտի փոստային բաժանմունքի շենքը 1835 թվականին կառուցել է ճարտարապետ Կարլ Շինկելը։

Պատմություն
-----------

1699 թվականին հիմնադրված Տիլզիտի փոստային բաժանմունքը ենթարկվել է Բեռլինի թագավորական փոստատանը։ 1832 թվականին փոստային բաժանմունքը Հոէշտրասում (այժմ` Հաղթանակի փողոց) ձեռք է բերել հողատարածք։ 1835 թվականին այն քանդելուց հետո կառուցվել է փոստային բաժանմունք։ Այս վայրում առաջին տունը կառուցվել է 1549 թվականին։ 1884 թվականից փոստը համարվել է կայսերական փոստային բաժանմունք, 1924 թվականից` պետական փոստային վարչություն։

Ճարտարապետություն
-----------------

Շենքի արտաքին տեսքն ունի ռացիոնալություն, հստակ երկրաչափական հիմք, որը բնորոշ է նեոդասականությանը։ 1835 թվականից հիմնական ճակատը եղել է ռուստաշար, որը շենքին հաղորդում է ոչ միայն դեկորատիվ տեսք, այլ նաև պլաստիկություն։ 2010 թվականի ամռանը, կոսմետիկ վերանորոգման ժամանակ, այն ավերվել է։ Փոստի նախասրահում ուշադրություն է գրավում լուսային հորանը, որն ուղղված է դեպի պատուհանները։ Ստորին և վերին հարկաշարքերում հորանը ապակեպատված է։ Նախասրահի մուտքը զարդարված է հետաքրքիր փայտե փորագրություններով, որոնք պարունակում են անտիկ դեկորի տարրեր, կիսասյուներ և քառանկյուն հարթ որմնասյուներ, ծաղկապատվանդաններ և խոյակներ։ Երկու սիմետրիկ կիսասյուների վրա պատկերված են փոստային եղջերափողեր։

Համերգներ
---------

1842 թվականի մարտի 15-ին փոստատան շենքում տեղի է ունեցել Ֆերենց Լիստի համերգը։ Նա շրջագայություններով ժամանել է Ռուսաստան։ Լիստը նվագել է տիլզիտյան ֆաբրիկայում ստեղծված գործիքի վրա։

Գրականություն
-------------

* Татьяна Урупина «Тильзитские доминанты» Советск, 2015.

Արտաքին հղումներ
----------------

* Здание почтамта

1. ↑  Постановление Правительства Калининградской области № 132 от 23.03.2007
| **՞**Աղվես կուզու |
| --- |
| Աղվես կուզու  |
|  |
| Գիտական դասակարգում |
| 

|
|  |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|  Լատիներեն անվանում |
| Trichosurus vulpecula

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : ??? |
|  Արեալ |
| պատկեր |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Աղվես կուզու** կամ **խոզանակապոչ** կամ **սովորական կուզու-աղվես****.** կուսկուսների ընտանիքի կաթնասուն։

Նկարագրություն
--------------

Մարմնի երկարությունը 32-58 սմ է, պոչի երկարությունը` 24-40 սմ, քաշը` 1,2-4,5 կգ։ Սեռական դիմորֆիզմն արտահայտված է. արուները շատ ավելի մեծ են, քան էգերը։ Կուզուն ունի սուր դնչիկ, երկար ականջներ, մոխրագույն, երբեմն շագանակագույն մորթի,երբեմն հանդիպում են ալբինոսներ։ Պոչը երկար է ու փափկամազ։ Քրոմոսոմների դիպլոիդ քանակը՝ 2n = 20:

Տարածում
--------

Տարածված է արևելյան Ավստրալիայի մեծ մասում, արևմտյան Ավստրալիայում, մասնավորապես Պերտի մերձակայքում, մայրցամաքի հյուսիսում և Թասմանիա կղզում։ 19-րդ դարում կուզու աղվեսը տեղափոխվեց Նոր Զելանդիա։

Ապրելակերպ
----------

Կուզու աղվեսն ապրում է ծառերի վրա, ակտիվ է գիշերը։ Օրվա ընթացքում նա հանգստանում է ծառերի փչակներում կամ յուրահատուկ բների մեջ։ Նաև պատրաստում է բներ։ Սնվում է տերևներով, հատապտուղներով, մրգերով։

Զուգավորման սեզոնը հստակ ժամկետներ չունի, այն տևում է ամբողջ տարվա ընթացքում։ Նոր Զելանդիայում, սակայն, ըստ Քրոուլի տվյալների, հստակ սահմանված բազմացման շրջանը ապրիլից հուլիսն է։ Սերնդատվությունը տեղի է ունենում սեպտեմբեր-նոյեմբեր ամիսներին և մարտ-մայիս ամիսներին։ Հղիությունը տևում է 16-18 օր։ Ծնվում է մեկ ձագուկ, որը մոր հետ ապրում է մինչև 9 ամիս։ Ընդհանուր առմամբ, կյանքի տևողությունը կազմում է մինչև 13 տարի։

Թշնամիներ
---------

Հիմնական գիշատիչները, որոնք որսում են կուզու աղվեսին, գիշատիչ թռչուններ են և մողեսները: Նախկինում մարդիկ մեծ քանակությամբ ոչնչացնում էին այդ կենդանիներին նրանց արժեքավոր մորթու համար։ Այն արտահանվում էր Ավստրալիայից ՝ «ավստրալիական օպոսիում» կամ «Ադելաիդական շինշիլա» անվամբ։ Միայն 1906 թվականին Նյու Յորքի և Լոնդոնի մորթեղենի շուկաներում վաճառվել է 4 միլիոն կուզուի կաշի։ Այսօր այս տեսակը գտնվում է պաշտպանության տակ։

Ծանոթագրություններ
------------------

1. ↑  Полная иллюстрированная энциклопедия. «Млекопитающие» Кн. 2 = The New Encyclopedia of Mammals / под ред. Д. Макдональда. — М.: Омега, 2007. — С. 435. — 3000 экз. — ISBN 978-5-465-01346-8.
2. 1 2 3  Соколов В. Е. Пятиязычный словарь названий животных. Млекопитающие. Латинский, русский, английский, немецкий, французский. / под общей редакцией акад. В. Е. Соколова. — М.: Рус. яз. 1984. — С. 19. — 10 000 экз.
3. ↑  *Crawley, M. C.* A live-trapping study of Australian brush-tailed possums, Trichosurus vulpecula (Kerr), in the Orongorongo Valley, Wellington, New Zealand(անգլ.) // *Australian Journal of Zoology*. — CSIRO, 1973. — Т. 21(1). — С. 75—90. — doi:10.1071/ZO9730075
**Քուփերս Քրիկ** (անգլ.՝ Cooper Creek) ցամաքող գետ, մինչև Թոմսոն գետի միախառնվելը՝ Բարկու, գետ Ավստրալիայի կենտրոնական մասում, հոսում է Քվինսլենդ և Հարավային Ավստրալիա նահանգներով, մշտական հոսք ունի միայն վերին հոսանքում։ Երկարությունը մոտ 1420 կմ է, ավազանը՝ մոտ 297 547,29 կմ²։ Ջրի միջին ծախսը 70 մ³/վրկ է։ Պատկանում է Էյր լճի ջրհավաք ավազանին։

Աշխարհագրություն
----------------

Քուփերս Քրիկի ակունքը (կոչվում է Բարկու) գտնվում է Մեծ Ջրբաժան լեռնաշղթայի համակարգի Ուորեգո լեռնաճյուղի արևելյան լանջին, Քվինսլենդ նահանգում։ Այնուհետև գետը հոսում է հյուսիս- արևմտյան ուղղությամբ՝ Բլեքոլ քաղաքի միջով։ Ալիս գետի հետ միախառնման տեղից Քուփերս Քրիկը (Բարկու անվամբ) ուղղվում է դեպի հարավ-արևմուտք՝ հոսելով Այսիսֆորդ բնակավայրով։ Միավորվելով իր գլխավոր վտակին՝ Թոմսոն գետին, արդեն Քուփերս Քրիկ անվամբ, գետը շարունակում է հոսել հարավ-արևմտյան ուղղությամբ։ Քվինսլենդ նահանգի սահմանը հատելուց հետո գետը հոսում է Հարավային Ավստրալիա նահանգով, որտեղ թափվում է Էյր լիճ (միայն անձրևների սեզոնի ժամանակ)։

Տարածքի կլիման, որտեղով հոսում է գետը, տաք և չորային է։ Տեղումները չափազանց անկայուն են բուսաբուծությամբ զբաղվելու համար, չնայած հողերը (վերտիսոլ, անգլ.՝ Vertisols) բավական բերրի են։ Քուփերս Քրիկի ավազանի մեծ մասն օգտագործվում է որպես արոտավայր ոչխարներ և խոշոր եղջերավոր անասուններ արածեցնելու համար։

Պատմություն
-----------

Ավստրալիայի տեղաբնիկների՝ ավստրալիական աբորիգենների համար գետն ունեցել է կարևոր նշանակություն, այն օգտագործել են տրանսպորտային նպատականերով, որպես քաղցրահամ ջրի աղբյուր, ձկնորսության համար։ Գետն առաջին անգամ ուսումնասիրվել է 1845-1846 թվականներին՝ ճանապարհորդներ Չարլզ Ստյորտի և Թոմաս Լիվինգսթոն Միտչելի կողմից։ Ստյորտը գետն անվանել է ի պատիվ իր ընկերոջ՝ Հարավային Ավստրալիայի առաջին գլխավոր դատավորի՝ Չարլզ Քուփերի։ Բացի այդ, գետը հայտնի է նրանով, որ Քուփեր Քրիկի շրջանում հայտնաբերվել են 1860-1861 թվականներին մայրցամաքը հարավից-հյուսիս առաջինը հատած էքսպեդիցիայի անդամների մարմինները։ Նրանք Ավստրալիայի հայտնի հետազոտողներն էին՝ Ռոբերտ Բյորքը և Ուիլյամ Ջոն Ուիլսը։ Տեղի աբորիգենների շնորհիվ միակ փրկված տասներկուամյա Ջոն Քինգը հասել է Կարպենտարիայի ծոց, հետագայում վերադարձել է Քուփերս Քրիկի շրջան և երկար ժամանակ ապրել աբորիգենների հետ։

Ծանոթագրություններ
------------------

1. ↑
2. ↑
3. ↑
4. ↑
5. ↑
**Վլադիմիր Խարիտոնովիչ Վասիլենկո** (ռուս.՝ Владимир Харитонович Василенко, ուկրաիներեն՝ Володимир Харитонович Василенко, մայիսի 25 (հունիսի 6), 1897, Կիև, Ռուսական կայսրություն - դեկտեմբերի 19, 1987(1987-12-19), Մոսկվա, ԽՍՀՄ), խորհրդային թերապևտ, ԽՍՀՄ ԲԳԱ ակադեմիկոս 1957, ԽՍՀՄ ԲԳԱ նախագահության անդամ 1957-1960, ԽՍՀՄ ԲԳԱ կլինիկական բժշկագիտության բաժանմունքի ակադեմիկոս-քարտուղար 1960-1966։ Սոցիալիստական աշխատանքի հերոս 1967։

Կենսագրություն
--------------

1922 թվականին ավարտել է Կիևի բժշկական ինստիտուտը, աշխատել Ն․ Ստրաժեսկոյի ղեկավարությամբ։ 1935 թվականից եղել է Կիևի բժիշկների կատարելագործման ինստիտուտի թերապիայի ամբիոնի վարիչ։

Հայրենական մեծ պատերազմի տարիներին Հյուսիսկովկասյան, ապա 1-ին Ուկրաինական ռազմաճակատների գլխավոր թերապևտն էր, 1948 թվականից՝ Մոսկվայի Ի․ Սեչենովի անվան 1-ին բժշկական ինստիտուտի ներքին հիվանդությունների պրոպեդևտիկայի ամբիոնի վարիչ։

1967-1974 թվականներին եղել է ԽՍՀՄ առողջապահության նախարարության ստամոքսաաղիքաբանության ԳՀԻ-ի տնօրեն։

Աշխատություններ
---------------

Գիտական աշխատանքները հիմնականում վերաբերում են արյան շրջանառության քրոնիկական անբավարարության ժամանակ նյութափոխանակության խանգարմանը, երիկամների, շնչառական համակարգի, մարսողության ախտաբանությանը են։ Ն․ Մտրաժեսկոյի հետ առաջարկել է սիրտ-անոթային համակարգի անբավարարության նոր դասակարգում։

Վասիլենկոն Մոսկվայի թերապևտների ընկերության և ստամոքսաաղիքաբանության համամիութենական ընկերության նախագահն էր, շվեդական և բուլղարական թերապևտների գիտական ընկերության անդամ, «Կլինիչեսկայա մեդիցինա» («Клиническая медицина») ամսագրի խմբագիրը, բժշկական մեծ հանրագիտարանի 2-րդ և 3-րդ հրատարակությունների խմբագրական կոլեգիայի անդամ։

Պարգևներ, մրցանակներ
--------------------

ԽՍՀՄ պետական մրցանակ 1979։ Պարգևատրվել է Լենինի 3, Հոկտեմբերյան հեղափոխության, Կարմիր դրոշի, Աշխատանքային կարմիր դրոշի, Հայրենական պատերազմի 1-ին և 2-րդ աստիճանի շքանշաններով։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 291)։*  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Երկրի հերոսներ · Find A Grave |
|  |
| Բառարաններ և հանրագիտարաններ | Ժամանակակից Ուկրաինայի |
|  |
| 

|  Չափորոշչային վերահսկողություն |
| --- |
|  |
| GND: 103216936 · ISNI: 0000000370683612 · LNB: 000069714 · NKC: xx0208157 · NUKAT: n2011113540 · VIAF: 250019504 · WorldCat VIAF: 250019504 |

 |

 |




1. 1 2 3 4 5  Չեխիայի ազգային գրադարանի կատալոգ
**Հանգիստ օր** (ռուս.՝ «Спокойный день»), սցենարիստ և գրող Ռուստամ Իբրահիմբեկովի վիպակը։

Սյուժե
------

1944 թվականի ամառ, Արևմտյան Բելառուս։ Մի փոքր այրվող գյուղում վերջերս ավարտվել է պայքարը ֆաշիստների դեմ, և հրաշքով փրկված եկեղեցու ներսում բժշկական օգնություն են սպասում երկու վիրավոր զինվորներ՝ գլխավոր հերոս Անդրեյը (վիրավորվել է ոտքից) և մի սերժանտ։ Անդրեյը կարող է տեղաշարժվել միայն հենակի օգնությամբ, սակայն այդ հանգամանքը ոչ մի կերպ չի ազդում նրա կենսուրախության վրա։ Նա ամեն կերպ փորձում է ուրախացնել վիրավոր սերժանտին։ Շուտով գյուղ են գալիս շրջգործկոմի աշխատակիցները, որոնք պատրաստվում են գյուղից հանել եղած նկարները, քանի դեռ դրանք չեն զավթվել կամ ոչնչացվել ֆաշիստների կողմից։ Շրջգործկոմականների մեքենայում պատահմամբ հայտնվել է ղազախուհի Ադալաթը, որը տեղը զիջում է վիրավոր սերժանտին, որից հետո աղջիկը Անդրեյի հետ սպասում է այլ տրանսպորտի։

Շուտով գյուղում հայտնվում են ֆաշիստներ, և Ադալաթը դառնում է ողբերգական իրադարձությունների ականատեսը, որոնց ընթացքում Անդրեյը, փորձելով պաշտպանել նկարները, ֆաշիստների հետ մարտնչում է և զոհվում։

Հերոսներ
--------

* Անդրեյ — նախապատերազմական կյանքում եղել է ներկարար, ապա զինվոր
* Ադալատ — աղջիկ-ղազախուհի

Գեղարվեստական առանձնահատկություններ
-----------------------------------

Վիպակը պատկերում է Անդրեյի կյանքի և մահվան իրական, ոչ երևակայական պատմությունը։ Պատմությունը երկար է հիշվում, չնայած նրա որոշ մասնատվածությանը և նկարագրությանը։

Էկրանավորում
------------

1970 թվականին «Մոսֆիլմ» ստուդիայում վիպակը էկրանավորվել է Նիկիտա Միխալկովի կողմից։ «Խաղաղ օր պատերազմի վերջում» (ռուս.՝ «Спокойный день в конце войны») ֆիլմը դարձել է նրա ավարտական աշխատանքը։ Գլխավոր դերերը կատարել են Սերգեյ Նիկոնենկոն և Նատալյա Արինբասարովան։

Ծանոթագրություններ
------------------

1. ↑  Рустам Ибрагимбеков. Повести «Забытый август» и «Спокойный день». Издательство «Молодая гвардия», Москва, 1974 год. Предисловие Николая Атарова «Повести Рустама Ибрагимбекова», стр. 4 (128 страниц, художник Ю. Ребров, тираж 100 тысяч экземпляров)
**Աիոլի** (ֆր.՝ aïoli, կամ all i oli, որը նշանակում է «սխտոր-և-ձիթապտղի յուղ») սոուս է, որը պատրաստվում է սխտորից և ձիթապտղի յուղից, որը շատ տարածված է Միջերկրական ծովի հյուսիսային ափին՝ Իսպանիայից մինչև Իտալիա։ Տարբեր տարբերակներում սոուսին կարելի է ավելացնել նաև ձու (կամ միայն դեղնուց, կամ միայն սպիտակուց), կիտրոնի հյութ և ջուր։ Սոուսին ավելացնում են նաև մանանեխ, իսկ Կատալոնիայում՝ տանձ։ Միջերկրական խոհանոցում նաոլին ավանդաբար մատուցում են ծովամթերքի, ձկան ապուրների, տապակած հավով և կրուտոններով։ Կատալոնական խոհանոցում այոլին օգտագործում են խորոված գառան և բանջարեղենի, ինչպես նաև պաելայի հետ միասին։ Մալթայում լոլիկը կամ թխվածքաբլիթի փշրանքները ավելացնում են այոլիի դասական բաղադրությանը։ Սովորաբար մատուցվում է սենյակային ջերմաստիճանում։ Պրովանսում aioli-ն (կամ ավելի պաշտոնական՝ Le Grand Aïoli) պատրաստի ուտեստ է, որը բաղկացած է խաշած բանջարեղենից (սովորաբար գազար, կարտոֆիլ և լոբի), խաշած ձուկ (թարմ կամ թրջած աղած ձողաձուկ) և եփած ձու, որը մատուցվում է աիոլի սոուսով։ Ֆրանսիայում նաոլին մատուցում են ծովամթերքի տեսականի, խաշած ծովախեցգետին և ծովային խխունջներ։

Դասական աիոլին սխտորը հավանգի մեջ մանրացնելու և փոքր քանակությամբ ձիթապտղի յուղ ավելացնելու գործընթաց է, որի արդյունքում ստացվում է հարթ և շատ հարուստ սոուս։

Ծանոթագրություններ
------------------

1. ↑  Салаты на каждый день. — М.: Эксмо, 2015. — 16с. — С.14
2. ↑  Соус айоли (салатная заправка). Астрология и кулинария. Астрология для гурманов, или Кулинарные рецепты для каждого знака зодиака. Сидни Омарр, Майк Рой. ISBN 5457034763, 9785457034761
**Բորիսավ Յովիչ** (սերբ.՝ Борисав Јовић, հոկտեմբերի 19, 1928(1928-10-19), Nikšić, Սերբերի, խորվաթների և սլովակների թագավորություն - սեպտեմբերի 13, 2021(2021-09-13), Բելգրադ, Սերբիա), սերբ նախկին քաղաքական գործիչ, կոմունիստ, որը 1980-ականներին և 1990-ականներին, հանդես է եկել որպես Սերբիայի անդամ, Հարավսլավիայի կոլեկտիվ նախագահությունում։ Ավարտել է Բելգրադի Համալսարանի տնտեսագիտության բաժինը։

Կարիերա
-------

Յովիչը եղել է Սլոբոդան Միլոշևիչի մտերիմ դաշնակիցն ու խորհրդականը (1980-ականներին և 1990-ականներին), և օգնել է Միլոշևիչին իշխանության գալ Սերբիայում բյուրոկրատիայի դեմ հեղափոխության ընթացքում։ Նա ծառայել է որպես նախագահ Հարավսլավիայի Նախագահությունում։ Իր գրքում, *Poslednji dani SFRJ* (Բելգրադ, 1995), Յովիչը նկարագրում է, թե ինչպես 1990 թվականի հունիսի վերջին, Սլովենիայի և Խորվաթիայի անջատողական ընտրական հաղթանակից հետո, առաջարկել է Միլոշևիչին և Դաշնային պաշտպանության նախարար Վելյկո Կադիյեվիչին, որպեսզի Հարավսլավիայից ուժի միջոցով դուրս նետեն Սլովենիային և Խորվաթիային, միառժամանակ պահպանելով Խորվաթիայի Սերբաբնակ տարածքները։
Այդ հանդիպումից քիչ հետո Յովիչը սկսեց ռազմավարություն, որը հանգեցրեց Հարավսլավիայի Դաշնության ավարտին։ Յովիչը, առավել հայտնի է իր օգնությամբ որպես Բրոնի համաձայնագրի բանակցող (հուլիս 1991 թ.), որը տաս օրվա պատերազմից հետո, տվեց Սլովենիային իր անկախությունը։

Ծանոթագրություններ
------------------

1. 1 2
2. 1 2 3 4
3. ↑  9bi0ziA9diw ՅուԹյուբում
4. ↑  Borisav Йович, *Poslednji dani եւ SFRJ: Izvodi օրագրից* (Բելգրադ։ քաղաքականություն, 1995), էջ 159-161.
**Վլադիմիր Գրիգորիի Կուլիշով** (հուլիսի 20, 1957(1957-07-20), Ռոստովի մարզ, ՌԽՖՍՀ, ԽՍՀՄ), ռուսական հատուկ ծառայության գործիչ, բանակի գեներալ, ՌԴ ԱԴԾ տնօրենի տեղակալ, ԱԴԾ սահմանապահ զորքերի ղեկավար (2013 թվականի ապրիլի 11-ից)։

Կենսագրություն
--------------

Ծնվել է 1957 թվականի հուլիսի 20-ին։ 1979 թվականին ավարտել է Կիևի ազգային ավիացիոն համալսարանը, աշխատել է Ռոստովի քաղաքացիական ավիացիայի № 412 գործարանում։ 1982 թվականի օգոստոսից ծառայում է պետանվտանգության մարմիններում։ Ավարտել է Ֆ. Դերժինսկու անվան ԽՍՀՄ ՊԱԿ Բարձրագույն դպրոցը։ 2000 թվականից աշխատել է Ռուսաստանի ԱԴԾ կենտրոնական ապարատում։ 2003 թվականի հուլիսին դարձել է Ռուսաստանի ԱԴԾ Սարատովի շրջանի վարչության պետ։ 2004 թվականից Ռուսաստանի ԱԴԾ ահաբեկչության դեմ պայքարի 2-րդ վարչության պետի առաջին տեղակալ, հետագայում Ռուսաստանի ԱԴԾ Չեչենական հանրապետության վարչության պետ։ 2008 թվականի օգոստոսից 2013 թվականի մարտը եղել է Ռուսաստանի ԱԴԾ տնօրենի տեղակալը և Միջազգային հակաահաբեկչական կոմիտեի Ռուսական բաժնի ղեկավար։ 2013 թվականի ապրիլի 11-ից Ռուսաստանի ԱԴԾ տնօրենի առաջին տեղակալն է և Սահմանապահ ծառայության ղեկավարը։

Անձնական կյանք
--------------

Իննա Կուլիշովան (կինը) ապրում և աշխատում է Մոսկվայում։

Ռոման Վիկտորովիչը (թոռը) որդեգրվել է պապի կողմից ծնողների հրաժարվելուց հետո, նա ապրում և աշխատում է Կալինինգրադում։

Արտաքին հղումներ
----------------

* Վլադիմիր Կուլիշովի կենսագրությունը ՌԻԱ Նովոստի կայքում

1. 1 2 3
**Էստոնական հանրագիտարանային բառարան**, Էստոնիայի վերաբերյալ տեղեկություններ պարունակող ընդհանրական համառոտ ուղեցույց։ Գրքում ներկայացված են Էստոնիայի պատմության, աշխարհագրության ու տնտեսության հետ կապված հասկացություններ։ Հիմնական հասկացությունները տրված են ռուսերենով, փակագծերի մեջ տրված է բնագրային անվանումը, որին հետևում է բացատրությունը։ Նոր բառարանը պարունակում է շուրջ 4000 հոդված։

Էստոնական հանրագիտարանային բառարանը Էստոնիային նվիրված եռագրության երրորդ մասն է. առաջին գիրքը «Эстония — Eesti» թեմատիկ ուղեցույցն է, երկրորդը՝ Էստոնական կենսագրական բառարանը։

Բառարանը հրատարակվել է «KRK» հրատարակչության կողմից 2008 թվականին։ Հրատարակության նախապատրաստումը տևել է շուրջ 5 տարի։

Բովանդակություն
---------------

Բառարանում ներկայացված են Էստոնիայի վարչական բաժանումների, պատմական դեպքերի, ինչպես նաև էստոնական խոհանոցի, ազգային հագուստի, ազգային երաժշտության հետ կապված հասկացություններ։

Հավելվածի տեսքով բերված են նաև գրոսմայստերների, եպիսկոպոսների, երկրի նախագահների, վարչապետների, կառավարիչների, Ասպետական խաչի ու Ազատության խաչի շքանշանակիրների, ԽՍՀՄ հերոսների անունները։

Բնութագիր
---------

Эстонский энциклопедический словарь (Էստոնական հանրագիտարանային բառարան)
Կազմողներ - Իգոր Կորոբով, Լյուդմիլա Ռաուդտիտս
Նկարիչ - Յուրի Մատուզով
Հրատարակիչ- KRK
Տարեթիվ - 2008
Կազմը՝ կոշտ
Էջերի քանակ - 328
Նկարներ - 101
ISBN 978-9985-840-13-9

Ծանոթագրություններ
------------------

1. ↑  Էստոնական հանրագիտարանային բառարանը հրատարակվել է ռուսերեն(չաշխատող հղում)

Արտաքին հղումներ
----------------

* Էստոնական հանրագիտարանային բառարանը հրատարակվել է ռուսերեն Archived 2016-04-06 at the Wayback Machine.
* Էստոնական հանրագիտարանային բառարանը կարող էր լինել էլեկտրոնային(չաշխատող հղում)
* Հրատարակվել է «Էստոնական հանրագիտարանային բառարանը»(չաշխատող հղում)
**Օքսիդա-վերականգնման պոտենցիալ** (անգլ.՝ redox - **red**uction-**ox**idation reaction, ***Eh*** կամ **Eh**), լուծույթում ընկղմված քիմիապես կայուն մետաղի և լուծույթի միջև եղած պոտենցիալների տարբերությունը, երբ լուծույթը պարունակում է որևէ նյութի օքսիդացած և վերականգնված ձևերը (օրինակ, Fe3+ և Fe2+, Sո4+ և Sո2+, MnO4- և Mn2+)։ )

Օքսիդա-վերականգնման պոտենցիալի որոշում
--------------------------------------

Մետաղը լուծույթի հետ կոչվում է օքսիդավերականգնման էլեկտրոդ։ Հետևաբար, օքսիդա-վերականգնման պոտենցիալը օքսիդավերականգնման էլեկտրոդի հավասարակշռային պոտենցիալն է։ Այն ստեղծվում է շնորհիվ լուծույթի օքսիդացնող կամ վերականգնող հատկության։

Fe3+ և Fe2+ իոններ պարունակող լուծույթում, կախված նրանց կոնցենտրացիաների հարաբերությունից, կարող է գերակշռել կամ Fe3+ իոնների օքսիդացնող հակումը՝

{\displaystyle Fe^{+3}+e=Fe^{+2}}
կամ հակառակը՝ Fe2+ իոնների վերականգնող հակումը՝

{\displaystyle Fe^{+2}=Fe^{+3}+e}
Առաջին պրոցեսի համար անհրաժեշտ էլեկտրոնը վերցվում է մետաղից, որի շնորհիվ մետաղը լիցքավորվում է դրականորեն, իսկ լուծույթը՝ բացասականորեն, երկրորդ դեպքում՝ հակառակը։ Երկու դեպքում էլ մետաղի և լուծույթի միջև առաջանում է պոտենցիալների տարբերություն։

Օքսիդա-վերականգնման պոտենցիալը կախված է լուծույթում օքսիդացված (ox) և վերականգնըված (r) վիճակների ակտիվություններից։ Եթե ընդհանուր դեպքում էլեկտրոդի վրա ընթանում է՝

{\displaystyle ox+ze=r}
ռեակցիան, ապա oքսիդա-վերականգնման պոտենցիալ (E) կարտահայտվի՝

{\displaystyle E=E^{0}+{\frac {RT}{nF}}\ln {\frac {[oss]^{a}}{[rid]^{b}}}}
բանաձևով, որտեղ Eо-ն կոչվում է ստանդարտ օքսիդա-վերականգնման պոտենցիալը տվյալ լուծույթի համար։

Տես նաև
-------

* Էլեկտրոդային պոտենցիալ
* Նորմալ պոտենցիալ

Գրականություն
-------------

* *Шульц М. М. Писаревский А. М. Полозова И. П.* Окислительный потенциал. Теория и практика. - Л.։ Химия. 1984
* *Шульц М. М. Белюстин А. А. Писаревский А. М. Никольский Б. П.* Стеклянный электрод, чувствительный к изменению окислительного потенциала. // ДАН СССР. 1964. Т. 154. № 2. С. 404-406
* *Эткинс П.* Физическая химия. Т. 1 - М.։ Мир, 1980
* Онлайн-справочник стандартных окислительно-восстановительных потенциалов

Արտաքին հղումներ
----------------

* ORP Meter and Measurement
* Redox potential definition Archived 2007-03-02 at the Wayback Machine.
* Large table of potentials
* Archived version Internet Archive-ում
**«Գիշեր»**, Հովհաննես Թումանյանի բանաստեղծություններից՝ գրված 1890 թվականին։

Պատմություն
-----------

Հովհաննես Թումանյանն այս բանաստեղծությունը գրել է 1890 թվականին։ 

Ինքնագիրը չի պահպանվել։ Եղիշե Չարենցի անվան գրականության և արվեստի թանգարանի Թումանյանի ֆոնդի № 1355-ում պահպանվում է 1908 թվականին Բաքվում լույս տեսած բանաստեղծությունների գրքի օրինակը՝ հեղինակի ուղղումներով։

Առաջին անգամ տպագրվել է «Տարազ» շաբաթաթերթում՝ 1895 թվականին ( № 16, էջ 238)՝ «Հատված պոեմից»  ենթավերնագրով, այնուհետև, առանց ենթավերնագրի՝ 1908 թվականին Բաքվում լույս տեսած բանաստեղծությունների գրքում (էջ 41-42), ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 121-122)։

Տպագրվում է Թումանյանի ուղղած բնագրից։

«Հին կռիվը» պոեմի նախնական տարբերակի հատվածներից է, որը հետագայում դուրս է մնացել ընդհանուր հենքից։

Ծանոթագրություններ
------------------

1. 1 2  Թումանյան Հովհաննես (1988)։ *Երկերի լիակատար ժողովածու*։ Երևան: Հայկական ՍՍՀ ԳԱ հրատարակչություն։ էջ 562

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Գիշեր (բանաստեղծություն)**
*Վիքիպեդիայում կան հոդվածներ Թամամշյան ազգանունով այլ մարդկանց մասին:*

**Սոֆյա Թամամշյան** (հունիսի 18, 1900(1900-06-18) կամ 1901, Թիֆլիս, Ռուսական կայսրություն - 1981), խորհրդային հայ գիտնական-բուսաբան, կազմաբանության, հովանոցավորների և բարդածաղկավորների մասնագետ։

Կենսագրություն
--------------

1936 թվականին Սոֆյա Թամաշյանը, առանց դեսերտացիայի պաշտպանման դարձել է կենսաբանական գիտությունների թեկնածու։ 1946 թվականից նա աշխատել և սովորել է Լենինգրադի Վլադիմիր Կոմարովի անվան Բուսաբանական ինստիտուտում, զբաղվել՝ «Հովանոցավորների ընտանիքի նախահայրերն ու սերունդները» դոկտորական դեսերտացիայով։

Մասնակցել է «ԽՍՀՄ-ի ֆլորա», «Կովկասի ֆլորա», նաև Flora iranica մենագրությունների համար տարբեր տեսակաների մշակմամբ։ 1952 թվականին Թամամշյանը դարձել է բուսական ռեսուրսների բաժնի կրտսեր գիտաշխատող, 1954 թվականին՝ բույսերի սիստեմատիկայի և աշխարհագրության ավագ գիտաշխատող։

1954 թվականին Սոֆյա Թամամշյանը գլխավորել է դեպի հարավային Կովկաս գիտական արշավը, որպեսզի ուսումնասիրեն թունդ բուրմունքով ու համով բույսերին։

1963 թվականին հեռացավ Բուսաբանական ինստիտուտից և թոշակի անցավ, այնուհետև տեղափոխվեց Մոսկվա։

Սոֆյա Թամամշյանը «Բուսաբանական ամսագրում», «Խորհրդային բուսաբանությունում» հրատարակել է բազմաթիվ հոդվածներ։ Հրապարակել է Astrodaucus, Phlojodicarpus, Stenocoelium, Grammosciadium տեսակնրի սիստեմատիկայի տարբերակներ։

Բույսերի տեսակներ, որոնք անվանակոչվել են Ս․ Թամամշյանի պատվին
-------------------------------------------------------------

* Tamamschjania Pimenov & Kljuykov, 1981
* Tamamschjanella Pimenov & Kljuykov, 1996

Գիտական որոշ հրապարակումներ
---------------------------

* Тамамшян С. Г. Пименов М. Г. Род Eryngium L. в Закавказье, Средней Азии, Иране и Афганистане // Флора, растительность и растительные ресурсы Армянской ССР. — 1987. — Вып. 10. — С. 26—49.

Գրականություն
-------------

* Виноградова В. М. Софья Георгиевна Тамамшян (к 105-летию со дня рождения) // Ботанический журнал. — 2006. — Т. 91, № 11. — С. 1764—1769.


1. 1 2 3 4  *(unspecified title)* — doi:10.5281/zenodo.10080503
2. 1 2  Harvard University Herbaria & Libraries Index of Botanists — Harvard University Herbaria and Libraries.
*Վիքիպեդիայում կան հոդվածներ Զաքարյան ազգանունով այլ մարդկանց մասին:*

**Սուրեն Կարոյի Զաքարյան** (դեկտեմբերի 11, 1956(1956-12-11), Երևան, Հայկական ԽՍՀ, ԽՍՀՄ), կոմպոզիտոր, դաշնակահար։

Կարո Զաքարյանի որդին։ Հայաստանի կոմպոզիտորների միության անդամ (1986 թվականից, վարչության անդամ՝ 2013 թվականից)։

Ավարտել է Մոսկվայի պետական կոնսերվատորիայի դաշնամուրի բաժինը (1981 թվական) և ասպիրանտուրան (1983 թվական), Երևանի պետական կոնսերվատորիայի կոմպոզիցիայի բաժինը (1985 թվական)։ 1987 թվականից դասավանդում է Երևանի պետական կոնսերվատորիայում (դաշնամուրի ամբիոնի վարիչ՝ 2002 թվականից)։

Ստեղծագործություններ
--------------------

Հեղինակ է սիմֆոնիկ, կամերային ստեղծագործությունների, որոնք կատարվել են Հայաստանում, Ֆրանսիայում, Լեհաստանում, Ռուսաստանում, Իսրայելում և ԱՄՆ-ում։ Կոմպոզիտորների համամիութենական մրցույթի 2-րդ, 3-րդ (1985 թվական, Մոսկվա), Հենրիկ Վենյավսկու անվան միջազգային մրցույթի 1-ին (1990 թվական, Լեհաստան) մրցանակներ, ՀՀ «Մովսես Խորենացի» մեդալ (2017 թվական)։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |



1. 1 2
Անվան այլ կիրառումների համար տե՛ս՝ Սուրբ Աստվածածնի ավետման եկեղեցի (այլ կիրառումներ)

**Սուրբ Աստվածածնի ավետման եկեղեցի** (ռուս. Благовещения Пресвятой Богородицы), գտնվում է Սանկտ Պետերբուրգ քաղաքի Վասիլևսկի կղզու վրա։

Եկեղեցին պատկանում է Ռուս Ուղղափառ Եկեղեցու Սանկտ Պետերբուրգի թեմին և հանդիսանում է Պետրոգրադի ծխական շրջանի անդամ։

Պատմություն
-----------

Առաջին փայտե եկեղեցին Վասիլեվսկի կղզու վրա կանգնեցվել է 1741-1742 թվականներին Ջուզեպպե Տեռզինիի պրոեկտով և գլխավորությամբ։ Եկեղեցին կանգուն է եղել մինչև 1763 թվականը։
Ժամանակ անց անհայտ հարուստ առևտրականներ Ի.Ս. և Ի.Ի. Չիրկինները որոշեցին կառուցել նոր և երկհարկ քարե եկեղեցի։ Կառուցվեց այն 1750 թվականի Մայիսի 24-ին փայտյա եկեղեցու կողքին։ Պատվիրատուների ցանկությամբ նա պետք է արտաքինից նման լիներ Պայծառակերպման (Преображенский) տաճարին։ Եկեղեցու կառուցումը երկարատև էր իսկ ծառայությունը այնտեղ սկսեց միայն 1758 թվականից։ Օծումը տեղի ունեցավ 1762 թվականի Սեպտեմբերի 15-ին։ 1780-ականներին կառուցվեց նաև չորս յարուսանի զանգակատուն։
1844-1854 թվականներին եկեղեցին պատկանել է Նովոդևիչի վանքին։ Եկեղեցին նկարներով ներկվել է 1859-ին նկարիչ Ռ.Ֆ. Վինոգրադովի կողմից։ 1862 թվականին եկեղեցու հարյուրամյակի պատվին բացվեց քաղաքում առաջին ծխական աղքատների օգնության տունը։ Այն աղքատներին տալիս էր տներ և կազմակերպում կացարաններ։
1936 թվականի մարտին եկեղեցին փակվեց և տարածքը տրվեց օգտագործման որպես պահեստ։ Եկեղեցում գտնվող իկոնոստասը 1946 թվականին փոխանցվեց Սուրբ Երրորդության ("Кулич и Пасха") եկեղեցուն և տեղադրվեց կենտրոնական մասում։ 1992 թվականին Ավետիս Եկեղեցին վերադարձվեց հավատացյալներին։ Այնտեղ կատարվում են վերականգնողական աշխատանքներ։

1. ↑  Постановление Правительства РФ № 527 от 10.07.2001
Վլադիմիր Պուտինը ինքնաթիռի սրահում
Դմիտրի Մեդվեդևը և Ռուսաստանի նախագահի ինքնաթիռը Նամիբիայում, 2009 թվական
**Ռուսաստանի նախագահի ինքնաթիռ**-քաղաքացիական օդային նավատորմ, որը տեղափոխում է Ռուսաստանի նախագահին։

Ռուսաստանի նախագահի թռիչքներն իրականացվում են Ռուսաստանի ավիացիոն նավատորմի Հատուկ օդային ջոկատի ինքնաթիռները, որոնք նախատեսված են Ռուսաստանի նախագահի և այլ պետական գործիչների փոխադրումների համար։ Նախագահական ինքնաթիռը գտնվում է նախագահի գործերի կառավարման հաշվեկշռում։

Պատմություն
-----------

1992 թվականից Ռուսաստանի նախագահը թռչում էր «ԻԼ-62», «Տու-154», «Տու-134», և «Յակ-40» ինքնաթիռներով։ Մինչ այդ «ԻԼ-18» ինքնաթիռով թռչել են նախագահներ Նիկիտա Խրուշչովն ու Լեոնիդ Բրեժնևը, Յուրի Անդրոպովը, Կոնստանտին Չեռնենկոն, Միխայիլ Գորբաչովը։
1996 թվականիցից հետո նախագահական հիմնական ինքնաթիռ է հանդիսանում քառաշարժիչ, լայնիրան հեռագնաց «ԻԼ-96-300-ՊՈՒ» ինքնաթիռը, որը ուղևորատար «ԻԼ-96»-ի էականորեն վերափոխված տարբերակն է։ Երկու ՊՈՒ տառերը նշանակում են ռուս.՝  «пункт управления»։ Ռուսաստանի նորագույն պատմության ընթացքում նախագահներն օգտագործել են 4 այդպիսի ինքնաթիռներ։ Առաջին ինքնաթիռը (RA-96012) օգտագործել է Բորիս Ելցինը։ 2003 թվականին պատրաստվեց նոր ինքնաթիռ (б/н 96016) Վլադիմիր Պուտինի համար։ 2010 թվականին նախագահ Դմիտրի Մեդվեդևը հայտարարեց, որ ցանկանում է ընդլայնել նախագահական օդային նավատորմը Վորոնեժի ինքնաթիռային գործարանում պատրաստված ևս 2 նույնատիպ ինքնաթիռների մակնիշների հաշվին։ Դրանցից առաջինը (RA-96020) հանձնվեց հատուկջակատայիններին 2012 թվականի դեկտեմբերին։ Երկրորդը՝ (RA-96021) 2014 թվականի հունվարի 30-ին հանձնվեց Ռուսաստանի ավիացիոն Հատուկ օդային ջոկատայիններին։ 2013 թվականի ապրիլի 25-ին կնքվեց պետական պայմանագիր ևս մեկ, թվով 5-րդ «ԻԼ-96 -300 -ՊՈւ -Մ 1» ինքնաթիռ ձեռք բերելու համար, որի արժեքը 5․2 միլիարդ ռուբլի էր։ Մատակարարումը պլանավորված էր մինչև 2015 թվականի վերջը։ 2015 թվականի սեպտեմբերի 28-ին մրցույթի համաձայն «Միավորված ավիաշինարարական կորպորացիան» 2 հատ «ԻԼ-96 -300 -ՊՈւ -Մ 1» պատվեր ստացավ։ Ինքնաթիռները առաքվելու էին 2017-2018 թվականներին։

Նկարագրություն
--------------

Ինքնաթիռն իրենից ներկայացնում է ուղևորափոխադրող «ԻԼ-96»-ի էականորեն վերափոխված տարբերակը՝ հարմարավետության և անվտանգության ապահովման տեսանկյունից։ Սրահի հարդարման աշխատանքներով զբաղվել է անգլիական Diamond Aircraft Industries միավորումը, որը մասնագիտացված է ինքնաթիռային սարքավորումներով։

Ներքին հարդարում
----------------

Ինքնաթիռը ներկված է ռուսական ավիաընկերության ավանդական գույնով, որի հորիզոնական հատվածում ավելացվել է Ռուսաստանի դրոշը։

Ծանոթագրություններ
------------------

1. ↑  Новый президентский «Ил» с пермскими ПС-90А передан заказчику
2. ↑  Новые Ил-96 для президентского авиаотряда будут поставлены в ближайшие годы
3. ↑  Авиапарк президента России пополнят два самолета
***Էությունը*** երևույթ է որը գոյություն ունի որպես սուբյեկտ կամ օբյեկտ, իրական կամ պոտենցիալ, կոնկրետ կամ վերացական, ֆիզիկական կամ ոչ-ֆիզիկական։ Աբստրակցիան և իրավական կեղծությունը սովորաբար համարվում են էություններ։ Պարտադիր չէ, որ էությունը լինի կենդանի կամ ներկա։

Այս երևույթը տարբեր կիրառումներ ունի։ Այն կարող է վերաբերել կենդանիներին, բնությանը, անշունչ առարկաներին, թվաբանությանը, մարդկային հնարքներին, կորպորացիաներին, կամ գերբնական էակներին։

Փիլիսոփայության մեջ
-------------------

Գոյաբանությունը (օնտոլոգիան)՝ գոյության և ներկա լինելու ուսումնասիրությունն է։ «Օնտոս» արմատը ծագում է հին հունարենից և նշանակում է «լինել»։

|  |  |  |
| --- | --- | --- |
|  | Օնտոլոգիական հետազոտության ժամանակ... հարցնում են հատկությունների կամ ֆիզիկական հարաբերությունների և կառուցվածքների մասին, օրինակ գրչի դեպքում մենք կարող ենք անել հետևյալ օնտիկ դիտարկումները դրա վերաբերյալ. այն սև է, լի կապույտ թանաքով, և գրասեղանիս վրա։- Հյուբերտ Լ․ Դրեյֆըս

*Բնօրինակ տեքստ* (անգլ.)  

*In an ontic inquiry... one asks about the properties or the physical relations and structures peculiar to some entity – in the pen's case, for example, we might make the following ontic observations about it: it is black, full of blue ink, and sitting on top of my desk.*

 |  |

Իրավագիտության և քաղաքականության մեջ
------------------------------------

Իրավագիտության մեջ, իրավաբանական անձը մի էություն է որը կրում է օրինական իրավունքներ և պարտավորություններ (օրինակ՝ ֆիզիկական անձ կամ իրավունքի սուբյեկտ)։

Քաղաքականության մեջ, *էություն* տերմինը օգտագործվում է որպես երկրների վարչական բաժանումների խորհրդանիշ (օրինակ՝ Բոսնիա և Հերցեգովինա)։

Բժշկության մեջ
--------------

Բժշկության մեջ, ախտային էությունը որևէ ախտաբանական գործընթացի հետևանքով առաջացած հիվանդություն է։ Ախտային էությունը չի սահմանվում որպես համախտանիշ։

Համակարգչային գիտության մեջ
---------------------------

Համակարգչային գիտության մեջ, էությունը մի երևույթ է որն ունի ինքնություն։ Այն անկախ է իր հատկանիշների փոփոխություններից և ներկայացնում է կարևոր տեղեկատվություններ որոնք սովորաբար պահպանվում են տվյալների բազայում։

Տես նաև
-------

* Թվային ինքնություն
* Մոլ
* ER մոդել
* ECB
* Էական ռեալիզմ (գիտական ռեալիզմի տառատեսակ)
* Ամեն ինչ
* HTML մնեմոնիկա
* Ոչ-ֆիզիկական էություն
* Օբյեկտ
* Շղթայական մեջբերում

Ծանոթագրություններ
------------------

1. ↑  Հյուբերտ Լ․ Դրեյֆըս, «A Companion to Heidegger», էջ 3։ (2008)
**Ոսկե կիրճը** (անգլ.՝ All Gold Canyon), ամերիկացի գրող Ջեկ Լոնդոնի պատմվածքը։ Գրվել է 1905 թվականին։

Սյուժե
------

Պատմվածքում իրադարձությունները կատարվում են մի կիրճում։

Կիրճում ոչ մի ձայն չկար, բացի առվակի ձայնից և կիրճում տիրող մթնոլորտից։ Բիլ անունով մի մարդ խաթարում է կիրճի լռությունը։ Նա մի երգ շշնջալով առաջ է շարժվում կիրճով և հիանում է կիրճի գեղեցկությամբ։ Նա այստեղ էր եկել ոսկի որոնելու համար։ Սկսում է եռանդով առվի միջից հող հանել և լվանալ։ Երբ մի թաս լվանում է, մի շատ փոքր կտոր ոսկի է հանում։ Այդպես շարունակ մինչև երեսունհինգ ոսկե փայլ։ Երբ մութն ընկնում է, Բիլը խարույկ է վառում, նստում կողքին և սկսում ընթրել։ Առավոտյան Բիլը նորից է աշխատում և այնքան ինքնամոռաց, որ չի նկատում, թե ինչպես է մութն ընկնում և սթափվում է միայն այն ժամանակ, երբ էլ չի կարողանում տեսնել ոսկու փայլքը թասի մեջ։ Հետո նորից ընթրում է, ծխում ծխամորճ և հանելով կոշիկները պառկում վերմակի տակ։ Առավոտյան երբ վեր է կենում, որոշում է թարմացնել իր նախաճաշը և հենց այդ պահին իր ձեռքով կարթ է պատրաստում։ Նա որսում է տասը դյույմանոց մի կարմրախայտ։ Երեք այդպիսի կարմրախայտ ապահովում են նրա նախաճաշը։ Հետո նա սկսում է նորից ոսկի որոնել, բայց այս անգամ արդեն ավելի էր դժվարացել աշխատանքը, քանի որ այս անգամ նա պետք է բարձրանար բլուրը և թասով հողը իջեցներ առվի մոտ ու լվանար։ Հետո նա փորում էր դիվահար և շատ մեծ դժվարությամբ, բայց ի վերջո ոչ մի կտոր ոսկի չի հայտնաբերում։

Ու երբ մութն ընկնում է, Բիլը որոշում է քնել, սակայն նրան տանջում են իրեն սպառնացող վտանգի մասին մտքերը։ Հաջորդ օրը, երբ արևը դեռ նոր էր ծագել, նա արդեն նախաճաշել էր և բարձրանում էր ժայռն ի վեր։ Այդ առավոտ առաջին թասը երկու դոլարից ավելի շահույթ է բերում։ Նա մի տեղ է ընտրում և սկսում է այդտեղ փորել։ Բիլը շատ ջանասիրությամբ է աշխատում և երբ նա այնքան էր փորել, որ միայն իր գլուխն էր երևում, նրա գործիքը մի կոշտ բանի է դիպում և նա զննում է հողի հատակն ու տեսնում է, որ մի մեծ կտոր կվարց է։ Նա կվարցը մաքրում է և ստանում ոսկի։ Հետո նրան հանդիպում են ոսկու մեծ-մեծ կտորներ և մարդը ուրախությամբ դրանք հավաքում էր։ Եվ այդ կիրճը անվանում «Ոսկե կիրճ»։ Երբ հանկարծ նա զգում է, որ իր գլխավերևում ինչ որ մեկը կանգնած է, նա շատ է սարսափում։ Այդպես երկար չէր կարողանում շարժվել, որովհետև նրա ամբողջ մարմինը դողում էր և նա չգիտեր, թե ինչ աներ։ Որոշ ժամանակ նա այդպես քարացած մնալով մտորում էր, թե ինչ պետք է անի և ի վերջո նա որոշում է ձևացնել, թե չի նկատել այդ անտեսանելի թափառաշրջիկին, որը իրեն վտանգ է սպառնում և շարունակում է հետազոտել իր ոսկին։ Եվ հանկարծ այդ անծանոթը կրակում է մարդու ուսին։ Իսկ հետո Բիլը ընկնում է գետնին և անծանոթին թվում է, թե նա մեռած է։ Նա նստած ծխում էր երկար ժամանակ և երբ ցանկանում է գնալ դեպի Բիլը, Բիլն արդեն հասցնում է բռնել նրա ոտքը և կանգնեցնել նրան։ Հետո նրանք սկսում են կռվել։ Կռվի ընթացքում Բիլը անծանոթի ձեռքից խլում է զենքը և սպանում նրան՝ փրկելով իր իսկ կյանքը։ Հետո Բիլը նրան գցում է մի փոսի մեջ և թաղում։

Բիլն այս ամենից հետո չի մնում կիրճում ու թամբելով իր ձին հեռանում է կիրճից՝ մի երգ շշնջալով։ Նա խանգարել էր կիրճի անդորրը, փչացրել բնությունը և երբ նա գնում է, վերադառնում է կիրճի անդորրը։

Կերպարներ
---------

* Բիլ
* Անծանոթ

Ծանոթագրություններ
------------------

1. 1 2  «Ջեկ Լոնդոն, «Ոսկե կիրճը»»

Արտաքին հղումներ
----------------

* Ոսկե կիրճը
* Ջեկ Լոնդոն, Ոսկե կիրճը
**Սթիվեն Պոլ Դեյվիդ Մորիս** (անգլ.՝ Stephen Paul David Morris, հոկտեմբերի 28, 1957 թվական), բրիտանացի երաժիշտ, առավել հայտնի է որպես New Order խմբի անդամ (նախկինում Joy Division), որտեղ նա նվագում էր հարվածային գործիքներ։ Իր կնոջ՝ Ջիլիան Հիլբերտի (կինը նույնպես New Order-ի անդամ էր) հետ հայտնի են The Other Two խմբում։

Կենսագրություն
--------------

Սթիվեն Մորիսը Joy Division-ի կազմում ընգրկվեց 1977 թվականին՝ տեսնելով թերթում հայտարարություն։ Խումբն այդ ժամանակ կոչվում էր Warsaw, խմբի լիդերը՝ Յան Քարթիսը հիշում է, որ Սթիվենը և նա գնացել են նույն դպրոցը։ Մորիսը ուներ բարձր երաժշտական ճաշակ, նրա երաժշտությունն ավելի շուտ հիշեցնում էր քրաուտ ռոք, քան փանկ ռոք։ Մորիսի խումբ մտնելուց հետո Joy Division-ի անդամագրումն ավարտվում է։

Քարթիսի մահից հետո 1980 թվականի մայիսին խմբի անդամաները որոշեցին շարունակել գործունեությունը New Order անունի տակ, սակայն նարնք չգիտեին, թե ով կլինի նոր վոկալիստը։ 1980 թվականի հուլիսից սեպտեմբեր բոլոր անդամաներն իրենց փորձեցին վոկալիստի դերում, այդ թվում նաև Մորիսը։ Մորիսի ժամանակ ձայնագրվեց «Ceremony» երգը։ Վերջնական ընտրվեց Բերնարդ Սամները։ Սրանից հետո Մորիսը երբեք չներկայացավ որպես վոկալիստ։
1991-1999 թվականներին խմբի ֆորմալ քայքայման ժամանակ Մորիսը և Գիլբերտը միացան և ստեղծեցին The Other Two խումբը։ 2007 թվականին բաս կիթառիստ Պիտեր Հուկը դուրս եկավ խմբից, իսկ երեք մնացած անդամները (Սամներ, Մորիս, Կանինգեմ) ստեղծեցին նոր խումբ Bad Lieutenant, որտեղ ավելացավ ևս երեք անդամ (այդ թվում նաև Ալեքս Ջեյմսը Blur խմբից)։

2011 թվականին Սամները, Մորիսը և Կանինգեմը, ինչպես նաև Գիլբերտը հայտնեցին, որ համերգներ կտան բարեգործական համերգնեում New Order անվանմամբ, իսկ Պիտեր Հուկը նախկինի պես մնաց խմբի կողքին։

Բացի դրանից Մորիսը եղել է նաև հեռուստատեսային աստղ Nine Inch Nails-ում։ Մորիսն իր տանն ունի սեփական ստուդիան, որտեղ փորձեր են կատարել New Order և Bad Lieutenant խմբերը։
Մորիսը համարվում է «Doctor Who» հեռուստասերիալի դեմքը։ Բացի այդ հայտնի է, որ Մորիսն ունի տանկերի հավաքածու։

Պատկերասրահ
-----------

* New Order 2012 թվականNew Order 2012 թվական
* New Order 2005 թվականNew Order 2005 թվական

Աղբյուրներ
----------

* Stylus ամսագրի 50 լավագույն թմբկահարներըArchived 2018-08-02 at the Wayback Machine.
* Պիտեր Հուկի պատմությունից
* Բերնարդի նախաձեռնությամբ նոր խումբ - New Order Archived 2016-03-25 at the Wayback Machine.
* BBC ռադիո



1. 1 2
2. 1 2  Montreux Jazz Festival Database
3. ↑  The Other Two
Սանրային դասակարգում

Սանրային դասակարգումը (Անգլ. comb sort), դա ալգորիթմի բավականին պարզունակ դասակարգում է, ի սկզբանե նախագծված 1980 թվականին Վլադզիմեժ Դարիսեվիչի կողմից։ Ավելի ուշ այն վերաբացվեց և հայտնի դարձավ Ստիվեն Լեյսի և Ռիչարդ Բոկսի հոդվածում Byte Magazine ամսագրում 1991 թվականի ապրիլին։ Սանրային դասակարգումը շատ ավելի է բարելավում պղպջակային դասակարգումը, մրցում է ալգորիթմների հետ, արագ դասակարգման նման։ Հիմնական մտահղացումը, վերացնել կրիաներին, կամ ցածր արժեքները ցուցակի վերջում, որոնք ծայրահեղ դանդաղեցնում են պղպջակային դասակարգումը (նապաստակներ, մեծ արժեքներ ցուցակի սկզբում, խնդիրներ չեն առաջացնում պղպջակային դասակարգման համար)։

Երբ երկու էլեմենտներ համեմատվում են, ժամանակամիջոցը (հեռավորությունը յուրաքանչյուրից) հավասար է։ Սանրային տեսակավորման հիմնական գաղափարն այն է, որ այդ ժամանակահատվածը կարող է լինել ավելի երկար, քան միավոր (Շելլի դասակարգումը նույնպես հիմնված է այդ գաղափարի հիման վրա, բայց այն հանդիսանում է ներդրումների դասակարգման մոդիֆիկացիա, այլ ոչ թե պղպջակային դասակարգում)։

### Ջավա

```
 public static <E extends Comparable<? super E» void sort(E[] input) {
 int gap = input.length;
 boolean swapped = true;
 while (gap > 1 || swapped) {
 if (gap > 1) 
 gap = (int) (gap / 1.247330950103979);
 
 int i = 0;
 swapped = false;
 while (i + gap < input.length) {
 if (input[i].compareTo(input[i + gap]) > 0) {
 E t = input[i];
 input[i] = input[i + gap];
 input[i + gap] = t;
 swapped = true;
 }
 i++;
 }
 }
}

```

### C

```
 void combsort(int \*arr, int size) {
 float shrink\_factor = 1.247330950103979;
 int gap = size, swapped = 1, swap, i;
 
 while ((gap > 1) || swapped) {
 if (gap > 1) 
 gap = gap / shrink\_factor;
 
 swapped = 0; 
 i = 0;
 
 while ((gap + i) < size) {
 if (arr[i] - arr[i + gap] > 0) {
 swap = arr[i];
 arr[i] = arr[i + gap];
 arr[i + gap] = swap;
 swapped = 1;
 }
 ++i;
 }
 }
}

```

### C++

```
 template<class ForwardIterator>
 void combsort ( ForwardIterator first, ForwardIterator last )
 {
 static const double shrink\_factor = 1.247330950103979;
 typedef typename std::iterator\_traits<ForwardIterator>::difference\_type difference\_type;
 difference\_type gap = std::distance(first, last);
 bool swaps = true;
 
 while ( (gap > 1) || (swaps == true) ){
 if (gap > 1)
 gap = static\_cast<difference\_type>(gap/shrink\_factor);
 
 swaps = false;
 ForwardIterator itLeft(first);
 ForwardIterator itRight(first); std::advance(itRight, gap);
 
 for ( ; itRight!=last; ++itLeft, ++itRight ){
 if ( (\*itRight) < (\*itLeft) ){
 std::iter\_swap(itLeft, itRight);
 swaps = true;
 }
 }
 }
}

```

Նշումներ
--------

↑ Lacey S. Box R. A Fast, Easy Sort: A novel enhancement makes a bubble sort into one of the fastest sorting routines (англ.) // Byte. — Апрель 1991. — Vol. 16. — № 4. — P. 315—320. — ISSN 0360-528.

1. ↑  *Brejová B.* Analyzing variants of Shellsort // *Inform. Process. Lett.* — Elsevier BV, 2001. — Vol. 79, Iss. 5. — P. 223—227. — ISSN 0020-0190; 1872-6119 — doi:10.1016/S0020-0190(00)00223-4
**«Զեմլյա ի վոլյա»** («Земля и воля» — հող և ազատություն), հեղափոխական գաղտնի ընկերություն Ռուսաստանում։ Ստեղծվել է 1861 թվականի վերջերին։ «Զեմլյա ի վոլյա »-ի ստեղծման ոգեշնչողն էր Ն․ Չեռնիշևսկին, նախաձեռնողները՝ Ն․ Ա․ և Ա․ Ա․ Սեռնո-Սոլովևիչները, Ն․ Օբրուչևը, Վ․ Կուրոչկինը և ուրիշներ, որոնք կապված էին Ա․ Գերցենի և Ն․ Օգարյովի հետ։ «Զեմլյա ի վոլյա»-ն ֆեդերացիա էր, որը միավորում էր Պետերբուրգի, Մոսկվայի, Կազանի, Պերմի, Սարատովի հեղափոխական խմբակները։ Ընկերության կարևորագույն խնդիրն էր գյուղացիական ապստամբության նախապատրաստությունը։ «Զեմլյա ի վոլյա»-ն որպես նախնական ծրագիր ընդունել էր Ն․ Օգարյովի «Ի՛նչ են հարկավոր ժողովրդին» կոչ հոդվածի դրույթները, հողը հանձնել գյուղացուն, ստեղծել գյուղացիական ինքնավարություն և այլն։ Կազմակերպության անդամները տարածում էին հեղափոխական կոչեր, գաղտնի գրականություն, թռուցիկներ, լույս ընծայվեց «Սվոբոդա» («Свобода») թերթիկի 2 համար, «Զեմլյա ի վոլյա» («Земля и вoля») ամսագիրը։ 1862 թվականի կեսին Ն․ Չեռնիշևսկու, Ն․ Սեռնո-Սոլովնիչի և այլ զեմլյավոլյականների ձերբակալումը չքայքայեց ընկերությունը։ 1862 թվականի վերջին «Զեմլյա ի վոլյա»-ին միացավ Ա․ Պոտեբնիի ղեկավարությամբ Լեհաստանում ստեղծված ռուս, ռազմա-հեղափոխական կազմակերպությունը։ 1863 թվականին ընկերության գործունեության մեջ կարևոր տեղ գրավեցին Լեհաստանում, Լիտվիայում, Բելառուսիայում բռնկված ապստամբությունների հետ կապված հարցերը։ 1864 թվականի սկզբին, Ռուսաստանում հեղափոխական իրադրության անկման պայմաններում, սկսվեց «Զեմլյա ի վոլյա»-ի ճգնաժամը։ Գարնանը ընկերությունը լուծարքի ենթարկվեց։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 682)։*  |

1. ↑